PATVIRTINTA

 Šiaulių lopšelio-darželio ,,Trys nykštukai“

 direktoriaus 2019 m. sausio 21 d.

 įsakymu Nr. V-8 (1.3)

**TARPTAUTINĖS VIRTUALIOS FOTOGRAFIJŲ PARODOS**

***„NORS PENKIAS MINUTES PER DIENĄ“***

**NUOSTATAI**

1. **BENDROSIOS NUOSTATOS**

Paroda vyks 2019 m. kovo 11-balandžio 12 d. Šiaulių lopšelio darželio „Trys nykštukai“ interneto svetainėje

 1. Tarptautinės ikimokyklinio ugdymo įstaigų pedagogų, vaikų ir tėvų veiklų fotografijų ir aprašymų parodos„Nors penkias minutes per dieną“ (toliau –paroda) nuostatai reglamentuoja parodos tikslus ir uždavinius, dalyvius, organizavimo ir dalyvavimo tvarką, dalyvių apdovanojimą, baigiamąsias nuostatas.

 2. Seimas 2019-uosius paskelbė Pasaulio lietuvių metais. Visi pasaulyje gyvenantys lietuviai ir lietuvių kilmės asmenys yra vienos Lietuvos dalis, jos stiprybės, vienybės, pažangos ir išlikimo garantas.Vienas iš lietuvių tautos gyvybės ženklų yra kalba.

 Todėl kviečiame visus lietuvius dalyvauti virtualioje fotografijų parodoje, kurioje būtų užfiksuotos akimirkos iš lietuvių kalbos (sakytinės ar rašytinės) mokymo, puoselėjimo, skatinimo, ugdymo veiklų.

 3. Paroda skirta pasaulio lietuvių metams: lietuvių kalbos puoselėjimui, skatinimui, ugdymui.

 4. Informacija apie parodą ir nuostatai skelbiami Šiaulių lopšelio-darželio ,,Trys nykštukai‘‘ internetinėje svetainėje <https://www.trysnykstukai.lt/paroda>.

 5. Parodą organizuoja Šiaulių lopšelis-darželis „Trys nykštukai“, adresas – Tilžės g. 41, LT-78206, Šiauliai, tel. (8-41) 552354.

 Parodos koordinatorė – Aistė Kvičiuvienė, Šiaulių lopšelio - darželio logopedė, darbo grupės nariai: Vaida Pleikienė, Šiaulių lopšelio –darželio logopedė, Virginija Ženkuvienė, Šiaulių lopšelio – darželio priešmokyklinio ugdymo pedagogė, Eglė Galkauskienė - Šiaulių lopšelio – darželio „Trys nykštukai“ direktorės pavaduotoja ugdymui.

 6. Parodos partneris – Šiaulių miesto savivaldybės švietimo centras. Adresas: Pakalnės g. 6a, LT-76293,Šiauliai. Telefonas: +370 41 526045.

1. **TIKSLAS IR UŽDAVINIAI**

 7. Parodos tikslas – nepamiršti lietuvių kalbos, tobulinti ir ugdyti kalbą nuo mažens bei skatinti ikimokyklinio ugdymo įstaigų bendruomenės narių bendradarbiavimą ir kūrybiškumą.

 8. Uždaviniai:

 8.1. pristatyti 1-3 skaitmenines fotografijas, kuriose atsispindėtų atliekama veikla kalbos ugdymui;

 8.2. aprašyti veiklą ugdančią vaikų kalbą;

 8.3. dalytis gerąja darbo patirtimi ugdant vaikų kalbą;

 8.4. kalbant lietuviškai, ugdyti pasididžiavimą lietuvių kalba, palaikyti domėjimąsi savo gimtine, jos kultūra.

1. **DALYVIAI**

9. Parodoje kviečiami dalyvautiviso pasaulio vaikai nuo 2 iki 8 metų, kurie kalba ar nori kalbėti lietuviškai, ir jų tėvai (globėjai), pedagogai (auklėtojai, priešmokyklinio ugdymo pedagogai, švietimo pagalbos specialistai, neformaliojo švietimo mokytojai ir kt.) (toliau – pedagogai).

1. **ORGANIZAVIMO IR DALYVAVIMO TVARKA**

 10. ***2019 m. vasario mėnesį*** vaikai kartu su tėvais ar pedagogais fiksuoja kalbos ugdymo procesą, sukuria jai pavadinimą ir trumpai aprašo.

 11. Reikalavimai eksponuojamiems darbams:

 11.1. fotografijose turi atsispindėti veikla ugdanti kalbą;

 11.2. veiklas (žaidimus, pasakos klausymą ir žodžių aiškinimąsi, kryžiažodžių sprendimą, mįslių piešimą ir įminimą, parduotuvių pavadinimų, afišų skaitymas ar kt. būdus, metodus, formas) dalyviai pasirenka savarankiškai.

 12. Parodai siunčiamos fotografijos ir veiklos aprašymo (failo) pavadinime būtina nurodyti autoriaus vardą, pavardę, šalį (pvz., Vardas Pavardenis Anglija; kt. dokumentas: Vardas Pavardenis Anglija 1) (turi sutapti siunčiamų priedų (failų) pavadinimai).

 13. Aprašymas rengiamas 12 dydžio TimesNew Roman šriftu, tarpas tarp eilučių 1,5 (1 priedas); aprašymo apimtis ne daugiau pusė A4 lapo;

14. Visų siunčiamų fotografijų dydis neturi viršyti 5 MB, formatas – JPG (JPEG);

 15. Parodos dalyvis gali pristatyti ne daugiau kaip 3 veiklas (kas veikta, daryta).

 16. Skaitmenines nuotraukas ir aprašymus parodai siųsti Aistei Kvičiuvieneiel.paštu:

l.d.trysnykstukai@gmail.com,

 17. Skaitmenines nuotraukas (1-3 nuotraukas) su aprašais (1 priedas) ir dalyvio anketomis (2 priedas) siųsti ***iki 2019 m. kovo 6 d***.

18. Pedagogai, norintys gauti kvalifikacijos tobulinimo pažymėjimus, registruojasi internetinėje registravimo sistemoje „Semi+“. Prisijungti prie sistemos galima centro internetinėje svetainėje [www.svcentras.lt](http://www.svcentras.lt) skyrelyje „Registracija“ arba tiesiogiai internete, adresu  <http://www.semiplius.lt/>. Daugiau informacijos teirautis Šiaulių miesto savivaldybės švietimo centro telefonu (8 41) 525983, mob. tel. 8 652 25122.

 19**. Dalyvio mokestis – 3 Eurai.** Mokėti galima tik pavedimu. Biudžetinėms įstaigoms mokėti į sąskaitą **Nr. LT68 7300 0100 8697 6113** AB bankas ,,Swedbank”, banko kodas 7300. Iš asmeninių lėšų prašome mokėti pavedimu į sąskaitą **Nr. LT73 7300 0100 8725 3055** AB bankas ,,Swedbank”, banko kodas 7300. Mokėjimo paskirtis – paroda „Nors penkias minutes per dieną“. Sąskaitas bei pažymas pedagogai gaus e-forma.

 20. Virtualios parodos nuotraukos bus patalpintos Šiaulių lopšelio-darželio „Trys nykštukai“ internetinėje svetainėje <https://www.trysnykstukai.lt/paroda> ***nuo š. m. kovo 11 d.*** Paroda vyks iki 2019 m. balandžio 12 d.

**IV. DALYVIŲ APDOVANOJIMAS**

 21. Visi dalyviai bus apdovanoti padėkos raštais e-erdvėje (vaikai ir tėvai (globėjai)/pažymomis (pedagogai), o 1 laimingasis išrinktas burtų keliu – prizu: Šiaulių lopšelio – darželio „Trys nykštukai“ logopedės Aistės Kvičiuvienės sukurta knygele.

 22. Nugalėtojai bus paskelbti 2018 m. balandžio 12 d. Šiaulių lopšelio-darželio ,,Trys nykštukai“ internetinėje svetainėje <https://www.trysnykstukai.lt/paroda> .

**BAIGIAMOSIOS NUOSTATOS**

23. Autorius, pateikdamas nuotrauką parodai, patvirtina, kad yra šios nuotraukos autorius ir yra gavęs joje esančių asmenų sutikimą šią nuotrauką pateikti parodai. Už autorinių teisių pažeidimus atsako nuotraukas pateikę asmenys.

24. Pateikdamas darbus parodai autorius tampa parodos dalyviu.

25. Organizatoriai pasilieka teisę parodos metu atsiųstas nuotraukas, aprašus naudoti neatlygintinai, viešai publikuoti darbus, nurodant autorines teises.

Priedas Nr.1

**VEIKLOS APRAŠYMAS**

|  |  |
| --- | --- |
| Šalis  |  |
| Ugdymo įstaigos pavadinimas |  |
| Vaiko vardas, pavardė, amžius |  |
| Veiklos pavadinimas |  |
| Trumpas veiklos aprašymas |  |
| Darbui vadovavusio pedagogo (tėvo (globėjo)) vardas, pavardė |  |

Priedas Nr.2

**DALYVIO ANKETA**

|  |  |
| --- | --- |
| Šalis  |  |
| Ugdymo įstaigos pavadinimas |  |
| Vardas, pavardė |  |
| Pedagogo vardas, pavardė, telefono nr., el. paštas |  |
| Pareigos, kvalifikacinė kategorija |  |
| Veiklos pavadinimas |  |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_